افغانستان بویوک ایلچیسی عبدالغفور لیوال، ایران گه قرشی اویوشتیریلگن ناراضیلیک نمایشلری اوچون تشقی ایشلر وزیرلیگی گه چقیریلیب معلومات طلب قیلیندی.
ایران تشقی ایشلر وزیرلیگی تامانیدن بیریلگن یازمه بیاناتده، ایران نینگ کابل بویوک ایلچیلیگی و ایریم شهرلرده گی دیپلوماتیک نماینده لیکلریگه قرشی ناراضیلیک نمایشلری باعث لیوال نینگ معلومات بیریشی اوچون وزیرلیک که چقیریلگن لیگی بیلدیریلدی.
مذکور بیاناتده، افغانستانده گی بعضی بیر سیاسی گروهلرنینگ ایران گه قرشی بولگن لیگی و ایران بیلن افغانستان اورته سیده یخشی قوشنی لیک مناسبتلرینی دوام ایتیشلری طرفداری بولمه گن لیگینی ادعا ایتیب بو آقیملرنینگ ایران بویوک ایچی لیگی و اولکه نینگ ایریم شهرلریده گی دیپلوماتیک نماینده لیکلری گه قرشی هجوم قیلگن لیگی بیلدیریلدی.
ایران نینگ افغانستان نینگ تهران بویوک ایلچیسی لیوال گه بو گروهلرنینگ نمایشلری باعث خواطرلرینی تیلگه آلگن لیگی افاده ایتیلدی.
افغانستان مطبوعاتی و چیت ایلده گی ایران گه مخالف میدیا تامانیدن می آییده ایرانگه قاچاق اوله راق کیریب بارماقچی بولگن 50 نفر افغانستانلیک نینگ ایران پولیسی تامانیدن دریاگه آتیب تشلنگن لیگی و 10 کیشی نینگ اولگن لیگی 15 کیشی نینگ ایسه لادرک بولیب کیتگن لیگینی بیلدیریلگندی.
اونینگ آرتیدن ایران نینگ یزد شهریده ایچیده افغانستانلیک قاچقینلر بولگن بیر موترگه ایران خوفسیزلیک کوچلری تامانیدن اوق اوزیلگن لیگی و 3 کیشی نینگ حیاتینی یوقاتگن لیگی معلوم قیلینگن ایدی.
موضوع بیلن تیگیشلی افغانستان نینگ پایتختی کابل و ایریم شهرلرده ایران نینگ دیپلوماتیک نماینده لیکلریگه قره ته ناراضیلیک نمیشلری اوتکزیلگندی. افغانستان مجلسی انسان حقلری کمیسیونی هم اوتگن هفته ایران نی تنقید ایتیب موضوعنی خلق ارا محکمه لرگه انتقال بیره جگینی ایتگندی.
حادثه پایتخت تاشکینت ده یوزبیرگن
